Χρυσοπηγή Δεβετζή

Η Χρυσοπηγή (Πηγή) Δεβετζή (Αλεξανδρούπολη, 2 Οκτωβρίου 1976Chrysopigi Devetzi IAAF είναι Ελληνίδα πρώην αθλήτρια του άλματος εις τριπλούν και του άλματος εις μήκους, με μεγάλες διακρίσεις.

Βιογραφία
Γεννήθηκε στις 2 Οκτωβρίου 1976 στην Αλεξανδρούπολη. Στη διάρκεια της καριέρας της αγωνίστηκε με τα χρώματα του Παναθηναϊκού και στη συνέχεια του Ολυμπιακού ΣΦΠ.

Η Δεβετζή ψηφίστηκε από τους αθλητικούς συντάκτες ως η κορυφαία της χρονιάς τον Δεκέμβριο του 2008Ελευθεροτυπία , Αρωμα... Πεκίνου, 16 Δεκεμβρίου 2008., κυρίως λόγω του χάλκινου μεταλλίου που είχε κατακτήσει στους Ολυμπιακούς Αγώνες του Πεκίνου της ίδιας χρονιάς—ένα μετάλλιο που της αφαιρέθηκε το 2016 λόγω του ότι βρέθηκε ντοπαρισμένη σε αυτούς τους αγώνες—με 2.016 ψήφους και τιμήθηκε από τον ΠΣΑΤ για 4η συνεχή χρονιά, που αποτελεί ρεκόρ.

 Καριέρα 
Θεωρείται μια από τις μεγαλύτερες αθλήτριες στην ιστορία του τριπλούν αφού κατέχει την τέταρτη καλύτερη επίδοση όλων των εποχών στο αγώνισμα με 15,32 μέτρα, επίδοση που πέτυχε στον προκριματικό του τριπλούν στους Ολυμπιακούς Αγώνες του 2004 στην Αθήνα, στις 21 Αυγούστου 2004. Στον τελικό του αγωνίσματος κέρδισε το ασημένιο μετάλλιο με επίδοση 15,25 μ. στην τέταρτη από τις 6 προσπάθειες που επιχείρησε στον τελικό. Την ίδια χρονιά κέρδισε το χάλκινο μετάλλιο στο Παγκόσμιο Πρωτάθλημα Κλειστού Στίβου στη Βουδαπέστη το Μάρτιο με 14,73 μ..

 2005-2007 
Το 2005 κατέκτησε την πέμπτη θέση στο Παγκόσμιο Πρωτάθλημα Στίβου στο Ελσίνκι με επίδοση 14,64μ.. Το Σεπτέμβριο του 2005 κατέκτησε την πρώτη θέση στον τελικό των Γκραν Πρι που διεξήχθη στο Μονακό στις 9 - 10 Σεπτεμβρίου με επίδοση 14,89 μ..

Το 2006 δεν μετείχε σε αγώνες κλειστού στίβου, ενώ ξεκίνησε τη θερινή σεζόν με πολύ καλές επιδόσεις και στο τριπλούν και στο μήκος. Κέρδισε το Πανελλήνιο Πρωτάθλημα Στίβου στο μήκος με επίδοση 6,83 μ., που είναι η τρίτη καλύτερη όλων των εποχών στην Ελλάδα, ενώ στο τριπλούν έχει επίδοση 14,88 μ., επίδοση που πέτυχε στα Τσικλιτήρεια 2006.

Πήρε μέρος στους αγώνες της πρώτης κατηγορίας (δεύτερο γκρουπ) του Ευρωπαϊκού Κυπέλλου Στίβου "Μπρούνο Ζάολι" που διεξήχθη στο Καυτανζόγλειο στάδιο της Θεσσαλονίκης το διήμερο 17 - 18 Ιουνίου 2006. Συμμετείχε στα αγωνίσματα του τριπλούν και του μήκους και κέρδισε και στα δύο με επιδόσεις 14,44 μ. και 6,71 μ. αντιστοίχως χαρίζοντας 16 υπερπολύτιμους βαθμούς στην ελληνική ομάδα και βοηθώντας την να τερματίσει πρώτη στο δεύτερο γκρουπ και να ανέβει στη Σούπερ Λίγκα.

Έλαβε μέρος στον προκριματικό του τριπλούν στο Ευρωπαϊκό Πρωτάθλημα Στίβου στο Γκέτεμποργκ της Σουηδίας και πέρασε στον τελικό κάνοντας 14,64 στη δεύτερή της προσπάθεια.

Στον τελικό του αγωνίσματος που έγινε στις 9 Αυγούστου 2006 κατέκτησε το ασημένιο μετάλλιο με επίδοση 15,05 που έκανε στην πρώτη της προσπάθεια στον αγώνα. Χαρακτηριστικό είναι ότι βρισκόταν στην πρώτη θέση μέχρι το προτελευταίο άλμα στον αγώνα, όταν η Τατιάνα Λεμπέντεβα έκανε στην τελευταία προσπάθεια της 15,15 και πήρε το χρυσό μετάλλιο από τη Χρυσοπηγή Δεβετζή.

 2007-2009: ακυρωθείσα περίοδος για παραβάσεις ντόπινγκ 
Στις 31 Αυγούστου 2007 κατέκτησε το χάλκινο μετάλλιο στο πλαίσιο του Παγκοσμίου Πρωταθλήματος Στίβου στην Οζάκα της Ιαπωνίας με επίδοση 15,04, την οποία πέτυχε στην πρώτη της προσπάθεια. Είχε, ακόμη, τέσσερις άκυρες προσπάθειες και μία ακόμα επιτυχημένη στα 14,75. Ωστόσο, σε επανέλεγχο που έκανε η ΙΑΑF στο δείγμα του 2007 τον Νοέμβριο του 2015, βρέθηκαν παράνομες ουσίες και ο ΣΕΓΑΣ γνωστοποίησε την έναρξη της πειθαρχικής της διαδικασίας.

Ακολούθησε, τον επόμενο μήνα (23 Σεπτεμβρίου 2007), η δεύτερη θέση στον τελικό των Γκραν πρι, στη Στουτγάρδη, με άλμα στα 14,75 μέτρα.

Στις 16 Οκτωβρίου 2007 η Δεβετζή κατέκτησε ένα χρυσό μετάλλιο στο μήκος στους Παγκόσμιους Στρατιωτικούς Αγώνες στην Ινδία, με 6,69μ..

Στις 10 Δεκεμβρίου του 2007 ψηφίστηκε από τους αθλητικούς συντάκτες ως κορυφαία του ελληνικού αθλητισμού για τρίτη συνεχή χρονιά.

Στο Βαλκανικό Πρωτάθλημα στις 9 Φεβρουαρίου του 2008 έκανε άλμα 6,85 μ. στο μήκος. Αυτό ήταν η δεύτερη καλύτερη επίδοση της ελληνικής ιστορίαςΕλευθεροτυπία, Πολύ μακριά, για τη... διασκέδασή της, 11 Φεβρουαρίου 2008. στον κλειστό στίβο, μετά το πανελλήνιο ρεκόρ της Νίκης Ξάνθου (7,03).

Το Μάρτιο του 2008, στο Παγκόσμιο πρωτάθλημα κλειστού στίβου στη Βαλένθια της Ισπανίας, η αθλήτριαin.gr   Με την πρώτη» στον τελικό του τριπλούν στη Βαλένθια η Πηγή Δεβετζή, 8 Μαρτίου 2008 προκρίθηκε από το πρώτο της άλμα (14,63μ.) στον τελικό του αγωνίσματος. Τον ίδιο μήνα ορίστηκε η τελευταία λαμπαδηδρόμος κατά την αφή της Ολυμπιακής Φλόγας.

Η Δεβετζή πρώτευσε στο άλμα εις μήκος στο γκαλά γυναικών στη Φιλοθέη στις 28 Μαΐου του 2008in.gr, Οι Τατιάνες... έφαγαν τη σκόνη της Δεβετζή στο «9ο Γκαλά της Φιλοθέης», 28 Μαΐου 2008 πετυχαίνοντας 6,66μ. στην πρώτη προσπάθειά της.

Η πρωταθλήτρια πέτυχε παγκόσμια επίδοσηin.gr , Ακόμα... πετάει η Δεβετζή με άλμα για χρυσό στο Πεκίνο, 9 Ιουλίου 2008 με 15,22 μέτρα στο τριπλούν στη διάρκεια του μίτινγκ "Θεσσαλονίκη 2008".

Στους Ολυμπιακούς Αγώνες του Πεκίνου το 2008, αφού προκρίθηκε με την πρώτη προσπάθεια κατευθείαν στον τελικό του τριπλούν, κέρδισε το χάλκινο μετάλλιο (που της αφαιρέθηκε αργότερα εξαιτίας χρήσης απαγορευμένης ουσίας) με επίδοση 15,23 μ. που αποτέλεσε την καλύτερη επίδοσή της εκείνο το χρόνο. Τον Απρίλιο του 2009 στο Γκραν Πρι του Ντακάρ στις 14 Απριλίου η αθλήτρια ήταν 4η με άλμα στο τριπλούν 14,08 μ..in.gr , Τέταρτη θέση για την Πηγή Δεβετζή στο grand prix του Ντακάρ, 19 Απριλίου 2009.
Όλες οι παραπάνω συμμετοχές, επιδόσεις και μετάλλια της περιόδου από τις 31 Αυγούστου του 2007 έως τις 30 Αυγούστου του 2009, ακυρώθηκαν.

 Επιδόσεις 
Η εξέλιξη της Πηγής Δεβετζή:
 Αγώνισμα 1998 1999 2000 2001 2002 2003 2004 2005 2006 2007 κλειστός στίβος μήκος— — — — — — — — 6,31 — τριπλούν— 13,48 13,24 — 13,94 14,84 14,81 13,92 — — ανοικτός στίβος μήκος— 6,15 — 5,94 6,15 6,36 6,24 6,56 6,83 6,57 τριπλούν13,44 13,61 13,48 14,00 14,15 14,34 15,32 14,89 15,05 14,58

 Διακρίσεις 
ΈτοςΔιοργάνωσηΤόποςΘέσηΆθλημαΕπίδοση2001Μεσογειακοί ΑγώνεςΤύνιδα, Τυνησία 5ηΤριπλούν2002Ευρωπαϊκό Πρωτάθλημα Μόναχο, Γερμανία 7ηΤριπλούν2003Παγκόσμιο Πρωτάθλημα Παρίσι, Γαλλία 8ηΤριπλούν2004Παγκόσμιο Πρωτάθλημα Κλειστού Βουδαπέστη, Ουγγαρία 3ηΤριπλούν14,73 μΟλυμπιακοί Αγώνες 2004Αθήνα, Ελλάδα 2ηΤριπλούν15,25 μΤελικός Γκραν Πρι IAAF Μόντε Κάρλο, Μονακό 4ηΤριπλούν2005Ευρωπαϊκό Πρωτάθλημα ΚλειστούΜαδρίτη, Ισπανία10ηΤριπλούνΜεσογειακοί ΑγώνεςΑλμερία, Ισπανία 3ηΤριπλούνΠαγκόσμιο Πρωτάθλημα Ελσίνκι, Φινλανδία 5ηΤριπλούνΤελικός Γκραν Πρι IAAF Μόντε Κάρλο, Μονακό 1ηΤριπλούν14,89 μ2006Ευρωπαϊκό ΠρωτάθλημαΓκέτεμποργκ, Σουηδία 2ηΤριπλούν15,05 μ 10ηΜήκοςΤελικός Γκραν Πρι IAAF Στουτγάρδη, Γερμανία 2ηΤριπλούνΠαγκόσμιο ΚύπελλοΑθήνα, Ελλάδα 2ηΤριπλούν15,04 μ 3ηΜήκος

 Ατομικά Ρεκόρ 
Τα επίσημα ατομικά ρεκόρ με βάση τον ιστότοπο της World Athletics (πρώην IAAF). Έχουν αφαιρεθεί τα ατομικά ρεκόρ της περιόδου για την οποία τιμωρήθηκε.

Ανοιχτός Στίβος

ΗμερομηνίαΆθλημαΤόποςΕπίδοση21 Αυγούστου, 2004ΤριπλούνΑθήνα, Ελλάδα15,32 (NR)10 Ιουνίου, 2006ΜήκοςΤρίκαλα, Ελλάδα6,83 *

 Τρίτη επίδοση όλων των εποχών στην Ελλάδα, μετά τις Νίκη Ξάνθου (7.03) και Παρασκευή Τσιαμήτα. 

Κλειστός Στίβος

ΗμερομηνίαΆθλημαΤόποςΕπίδοση4 Μαρτίου 2003ΤριπλούνΑθήνα, Ελλάδα14,84 (NR)3 Μαρτίου 2006ΜήκοςΛιέβεν, Γαλλία6,31

 Αποκλεισμός και τιμωρία 
Τον Μάρτιο του 2011 στην αθλήτρια επεβλήθη αποκλεισμός από όλες τις διοργανώσεις για δύο χρόνια από τη Διεθνή Ομοσπονδία Στίβου, με την αιτιολογία ότι «απέτυχε να δώσει δείγμα» σε αιφνίδιο έλεγχο που πραγματοποιήθηκε στις 23 Μαΐου 2009 στη Γιάλτα της Ουκρανίας, όπου έκανε προετοιμασία.«Καμπάνα αποκλεισμού δύο χρόνων στη Δεβετζή από την IAAF», άρθρο στον ιστότοπο In.gr, 19 Μαρτίου 2011.

Η Παγκόσμια Ομοσπονδία Στίβου την τιμώρησε το 2016 για παραβίαση των κανονισμών ντόπινγκ και στο Παγκόσμιο Πρωτάθλημα στην Οσάκα το 2007, καθώς σε επανέλεγχο δείγματος το οποίο είχε δώσει κατά την διάρκεια των αγώνων, το δείγμα βρέθηκε θετικό. Έτσι ακυρώθηκαν όλα τα αποτελέσματά της για δύο ολόκληρα χρόνια, από τις 31 Αυγούστου του 2007 έως τις 30 Αυγούστου του 2009, με αποτέλεσμα να αφαιρεθούν αρκετά μετάλλια και να διαγραφούν όλες οι επιδόσεις από την αθλητική της καριέρα.

Στις 17 Νοεμβρίου 2016 η Διεθνής Ολυμπιακή Επιτροπή της αφαίρεσε το χάλκινο μετάλλιο που κατέκτησε στους Ολυμπιακούς Αγώνες του 2008, λόγω της χρήσης στανοζολόλης κατά τη διάρκεια των Αγώνων.

 Προσωπική ζωή και άλλες δραστηριότητες 
Το 2006 παντρεύτηκε τον Γιώργο Πούλο με πολιτικό γάμο ενώ η σχέση τους είχε ξεκινήσει από το 2000. Ωστόσο, αργότερα πήρε διαζύγιο και καταφέρθηκε κατά του πρώην συζύγου της.
Έχει συμμετάσχει σε τηλεοπτικές καλλιτεχνικές διαγωνιστικές εκπομπές.

 Παραπομπές 

 Εξωτερικοί σύνδεσμοι 

Κατηγορία:Ελληνίδες αθλήτριες του άλματος εις τριπλούν
Κατηγορία:Έλληνες αργυροί Ολυμπιονίκες
Κατηγορία:Ελληνίδες αθλήτριες του άλματος εις μήκος
Κατηγορία:Αθλητές στίβου ΠΑΟ
Κατηγορία:Αθλητές στίβου ΟΣΦΠ
Κατηγορία:Έλληνες αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 2004
Κατηγορία:Αθλητές του στίβου στους Θερινούς Ολυμπιακούς Αγώνες 2008
Κατηγορία:Αθλητές του στίβου στους Μεσογειακούς Αγώνες 2001
Κατηγορία:Αθλητές του στίβου στους Μεσογειακούς Αγώνες 2005
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Κατηγορία:Αργυροί Ολυμπιονίκες του στίβου
Κατηγορία:Ντόπινγκ στον αθλητισμό